Odense Adresse-Contoirs Efterretninger, 1803-08-29
Den engelske Hoftidende meddeler denne Gang en fuldstændigere Beretning om den sidstnævnte Bataille ved Boulogne den 9de. Det var om Morgenen Kl. 2 1/4, ved en meget stille Vind, at der kom 6 franske Kanoneerbaade, fulde af Soldater, som roede henimod den engelske Kanoneerbrig, Basilisken, der ved Synet af de Franske strax lettede Anker. Kl. 4 1/2 begyndte Franzoserne med en heftig Kanonild, som blev besvaret af de Engelske. De Franske roede derpaa tilbage imod Kysten, under Batterierne, og lagde sig i Rad for Anker. Den engelske Kapitain gar derpaa Signal til en Bombebrig og fornyede med den atter Angrebet Kl. 11 ½ imod de 7 franske Kononbaade og samtlige Batterier, hvilken Fægtning varede til Kl. 1. hvorpaa Franzoserne trak sig tilbage. - Engellænderne holde dette Angreb for et Forsøg af de Franske for at see om deres Kanonbaade ved stille Vind kunne agere got imod de engelske Krydsere; de giøre sig nu lystige over det slette Udfald, og sige at man deraf kan see, hvad de franske Kanonbaade og flade Fartøier kunne giøre imod de engelske Skibe, endog af den allersidste Klasse. Kanonernes Antal paa den engelske Marines Skibe beløber sig til over 25000. De engelske Kyster ere nu overalt saaledes forsynede med Krigskibe, at det næsten er umueligt for fremmede Skibe, at passere ubemærket forbi Lord Keith, der kommanderer i Dünerne kan i Øieblikket forstærke enhver Søestation. Sidne Smith har den vigtige Station fra Themsens Udløb til Harwich (en engelsk Søestad 15 danske Mile nordost for London. Paa Regieringens befaling skulle de engelske Kulskibe og andre Kystfarere ogsaa bruges som Kanoneerbaade hvorved de faae fri Munition og have i Henseende til Priserne, lige Rettighed med Kaperne. Hele Kysten er inddeelt i visse Distrikter for Krydserne. Den største Deel af de kongelige Garder ere ogsaa afreiste til Kysterne for der at giøre Tieneste. Paa Kysten af Kent (en Provinds i den jydligste Deel af Engelland, 13 Mile lang, hvor man især venter en fiendtlig Landgang, er sammendynget Feldtredskaber for 50000 Md. Efter en fornyet Ordre skal samtlige flade Fartøier i alle engelske Havne udrustes i største Hast. De fleste af Landets Theatre give frivillige Forestillinger, hvis Jndtægter ere bestemte til at forøge LiondsSubskription, som adskillige Kapitalister ogsaa forøge med deres Tusinder, saa denne Liste ruller i Veiret paa lutten Nuller. Endog Jødernes ypperste Præst i London har i en kraftfuld Tale formanet de unge Jøder til at gribe til Vaaben til Landets Forsvar. Med hver Dag kommer der nye franske Tropper til Belgien, for at formere Armeen imod Engelland. Jmellem Dunkirchen og Boulogne er allerede 36000 Mk. Ogsaa ved Brussel oprettes en stor Leir. Mandskabet paa de fleste Skibe i de belgiske Havne sættes i Requisition. Da man troer, at det er Engellændernes Hensigt at angribe de franske og bataviske Havne, hvor der udrustes imod Engelland og at opbrænde de bevæbnede Fartøier, saa have endeel Kiøbmænd i Ostende ladet deres Huse assurere i Antwerpen. Det er ikke allene paa de offentlige, men ogsaa paa de private Værfter i Frankerig og Holland, at den bygges Skibe til Landgangen paa Engelland til hvilken Expedition der tiltagende føles de alvorligste Anstalter.